ককসবাজার সদর উপজেলার জালালাবাদের একসময়ের পরীক্ষিত ও ত্যাগী আওয়ামীলীগ এবং শ্রমিক নেতা সালাউদ্দিন জঙ্গী এখন প্যারালাইসিস আক্রান্ত হয়ে অবশ হয়ে পড়েছে দীর্ঘ দেড় বছর ধরে। জানা যায়, জালালাবাদ ইউনিয়নের ফরাজী পাড়া এলাকার এককালের তুখোড় ত্যাগী আ,লীগ ও শ্রমিক নেতা সালাউদ্দিন জঙ্গী তৎকালীন জালালাবাদ ইউপির নৌকা মনোনীত চেয়ারম্যান প্রার্থী ইমরুল হাসান রাশেদের পক্ষে বাহারছড়া নামক এলাকায় নিবার্চনী প্রচারনা কালীন সময়ে ষ্টোক করে পরবর্তী সময়ে প্যারালাইসিস হয়ে হাত পা অবশ হয়ে গেছে বহুকাল ধরে। জঙ্গী দীর্ঘ ২২ বছর ধরে ককসবাজার জেলা মাইক্রোবাস মালিক সমিতির সাধারন সম্পাদক হিসেবে নেতৃত্ব দিয়ে আসছিলেন। বৃহত্তর এলাকায় শ্রমিক নেতা হিসেবে তাঁর বেশ পরিচিত রয়েছে। শ্রমিক নেতার পাশাপাশি তৎকালীন মনিরুল আলম ও রাজা মিয়ার নেতৃত্বাধীন সদর উপজেলা আওয়ামীলীগের শ্রম বিষয়ক সম্পাদকের দায়িত্ব ও পালন করেছিলেন দলের কঠিন সময়ে। আবার বহুপূর্বে উপজেলা ছাত্রলীগের সহ সভাপতির দায়িত্বেও ছিলেন। দেড় বছর ধরে গুরুতর অসুস্থ হওয়া তাকে জেলা ও উপজেলা পর্যায়ের কোন দলীয় নেতাকর্মী এ পর্যন্ত দেখতে আসেননি বলে ব্যতিতকন্ঠে জানান সালাউদ্দিন জঙ্গী। ১৩ই মার্চ বিকেলে ঈদগাঁও বাসষ্টেশনে অবশ হওয়া এ নেতার সাথে দেখা হলে তিনি হতাশ কন্ঠে এ প্রতিনিধিকে জানান – এ পর্যন্ত সদর রামু আসনের সাবেক সাংসদ এবং জালালাবাদের ইউপি চেয়ারম্যান ছাড়া আর কোন নেতা দেখতেও আসেনি এবং সহযোগিতার হাতও বাড়ায়নি।